A Ciudat d'o Vaticano constituye un enclau aintro d'a ciudat italiana de Roma, con a cual tien una muga de 4 km. Se troba situata en a zona uest de Roma, en un chicot tozar en a marguin dreita d'o río Tíber.[1] O prencipal edificio d'o estato ye a basilica de San Pietro que se troba en a plaza d'o mesmo nombre. Aintro d'as murallas se troban atros edificios importants como el Palacio d'o Gubierno, os Museus Vaticanos y os Chardins Vaticanos.